ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
19 พ.ค. 2558

สรุปภาวะตลาดภาคเช้า : SET แกว่งแคบหลังเปิดกระโดด – SET เปิดกระโดดขึ้นมาบริเวณ 1515 จุด และแฉลบขึ้นไปทำจุดสูง 1519 จุด อย่างไรก็ตาม ยังขาดปัจจัยหนุนที่ชัดเจน กลับลงมาแกว่งแคบบริเวณ 1515 จุด แต่ถึงกระนั้นก็เพียงพอแล้วให้หุ้นขนาดกลางและเล็กเคลื่อนไหวอย่างมีสีสัน กระตุ้นหัวใจของนักเก็งกำไรให้เลือดสูบฉีด สำหรับการซื้อขายเก็งกำไรในช่วงเช้า นอกนั้นยังไม่มีปัจจัยกำหนดทิศทางตลาด ทั้งนี้ SET ปิดตลาดที่ 1517.52 จุด +7.11 จุด ด้วยมูลค่าซื้อขาย 1.7 หมื่นลบ. กลุ่มหลัก พลังงาน และ ICT ปิดบวกเล็กน้อย +0.6% และ +0.5% ตามลำดับ ส่วนแบงก์ปิดลบเล็กน้อย -0.3% ด้านตลาดภูมิภาคไร้ทิศทางโดยบวกลบคละเคล้า
กลยุทธ์ที่แนะนำ : ช่วงบ่าย: คาดไม่ต่ำกว่า 1510 จุด เรามอง Sentiment ตลาดยังดีอยู่ เพื่อขึ้นได้ต่อในทันที โดยมีแนวต้านถัดไป ซึ่งพอดีกับเส้นค่าเฉลี่ยระยะยาวในภาพระดับ 60 นาที ช่วงบริเวณ 1525-1530 จุด ส่วนกรณีต่ำกว่า 1510 จุด จะเกิดการพักฐานระยะสั้นก่อน เพื่อลดความร้อนแรง กลยุทธ์ การเก็งกำไรยังทำได้ แต่ให้ระวังเมื่อต่ำกว่า 1510 จุด Sentiment ตลาด ในระยะสั้น จะกลับมาเป็นลบ ดังนั้น ให้เริ่มลดพอร์ต ทั้งนี้ หุ้นแนะนำตามสัญญาณเทคนิค ได้แก่ AQUA (รับ 0.95 ต้าน 1.05 Cut 0.92) และ KIAT (รับ 1.11 ต้าน 1.20 Cut 1.08)